## Uredba o izmjenama i dopunama Uredbe o Agenciji za posredovanje u prometu određenim nekretninama

### NN 65/1999 (25.6.1999.), Uredba o izmjenama i dopunama Uredbe o Agenciji za posredovanje u prometu određenim nekretninama

# VLADA REPUBLIKE HRVATSKE

Na temelju članka 12. Zakona o ustanovama (»Narodne
novine«, broj 76/73), Vlada Republike Hrvatske je na sjednici
održanoj 17. lipnja 1999. godine, donijela

## UREDBU

### O IZMJENAMA I DOPUNAMA UREDBE O AGENCIJI ZA POSREDOVANJE U PROMETU ODREÐENIM NEKRETNINAMA

Članak 1.

U Uredbi o Agenciji za posredovanje u prometu određenim nekretninama
(»Narodne novine«, br. 45/97 i 63/97), naziv Uredbe
mijenja se i glasi: »Uredba o Agenciji za pravni promet i
posredovanje nekretninama«.

Članak 2.

Članak 3. mijenja se i glasi:

»(1) APN ima ovlast da u svoje ime, a za račun Republike
Hrvatske, sklapa ugovore o kupnji ili zamjeni nekretnina u Republici
Hrvatskoj, s fizičkim ili pravnim osobama, koje su vlasnici
tih nekretnina, osim onih nekretnina čiji je pravni promet
uređen posebnim propisima.

(2) APN kupuje nekretnine iz stavka 1. ovoga članka na
temelju prijedloga vlasnika.

(3) Nekretnine stečene pravnim poslom iz stavka 1. ovog
članka, APN je ovlašten prodati ili darovati domaćim
fizičkim ili pravnim osobama, ili im dati u najam ili zakup.

(4) APN može sklopiti ugovor o darovanju nekretnina s domaćom
fizičkom ili pravnom osobom, samo uz odluku Upravnog vijeća
APN-a.

(5) APN je ovlašten i posredovati u prometu nekretninama
između vlasnika i zainteresiranih pravnih i fizičkih
osoba«.

Članak 3.

Članak 4. i članak 4.a. brišu se.

Članak 4.

Članak 5. mijenja se i glasi:

»(1) APN može dati zajam domaćoj fizičkoj
osobi za kupnju nekretnina kojima prometuje APN prvenstveno na
područjima koja su posebnim zakonom utvrđena kao područja
od posebne državne skrbi.

(2) APN daje zajmove iz stavka 1. ovog članka radi stjecanja
prava vlasništva nad tim nekretninama, kupcima državljanima
Republike Hrvatske izravno ili preko banaka ili drugih financijskih
organizacija o čemu odlučuje Upravno vijeće«.

Članak 5.

U članku 7. iza stavka 1. dodaju se stavci 2. i 3. koji
glase:

»(2) Pri kupnji odnosno prodaji nekretnina APN ostvaruje
proviziju u visini koju određuje Upravno vijeće.

(3) Prihodi od provizija, prihodi od najma odnosno zakupa nekretnina
te prihodi od razlika u cijeni prilikom prodaje, vlastiti su prihodi
APN-a«.

Dosadašnji stavak 2. postaje stavak 4.

Članak 6.

U članku 11. u točki 1. briše se zarez i dodaju
se riječi: »i opće akte propisane Statutom APN-a«.

Točke 8. i 9. brišu se, te dosadašnja točka
10. postaje točka 8.

Članak 7.

U članku 13. riječi: »u svezi s posredovanjem
u prometu određenih nekretnina« zamjenjuju se riječima:
»iz ovlasti APN-a propisanih člankom 2. ove Uredbe«.

Članak 8.

U članku 17. stavku 1. briše se točka i dodaju
se riječi: »iznad vrijednosti utvrđene Statutom
APN-a«.

U stavku 4. iza riječi: »je APN-u« dodaju se
riječi: »Upravnom vijeću APN-a«.

Članak 9.

Članak 18. i članak 19. brišu se.

Članak 10.

U članku 1. stavku 1. i 2. Uredbe o Agenciji za posredovanje
u prometu određenim nekretninama (»Narodne novine«,
br. 45/97 i 63/97), riječi: »za posredovanje u prometu
određenim nekretninama« zamjenjuju se riječima:
»za pravni promet i posredovanje nekretninama«.

Članak 11.

APN će uskladiti opće akte s odredbama ove Uredbe
u roku od 30 dana.

Članak 12.

Ova Uredba stupa na snagu danom objave u »Narodnim novinama«.

Klasa: 940-01/97-06/02
Urbroj: 5030107-99-1
Zagreb, 17. lipnja 1999.

Predsjednik
**mr. Zlatko Mateša,** v. r.

Uredba, NN 65/1999-1201